
Тема 9.

Присъединяването на ЕС към ЕКПЧ – 
компрометиран от компромиси процес?
І. Постепенното „допускане” на ЕКПЧ сред приложимото в ЕС право
1. Предварително признаване на действието на ЕКПЧ в правото на ЕО/ЕС
1.1. Solange І 
1.2. 4 април 1979 г. ЕК приема Меморандум относно присъединяването към ЕКПЧ. 
1.3. Съдът на ЕО е принуден сам да търси решение. 
· още през 1969 г. по делото Stauder се обяви за компетентен да следи за защитата на правата на човека – като „общи принципи на интеграционното право”. 
· Internationale Handelgeselschaft: „принципи, общи за конституционните традиции на държавите-членки”
· 1974 г. по делото Nold добавя в правната основа и международните договори на ДЧ в материята на правата на човека. 
· През 1975 г. (след като Франция ратифицира ЕКПЧ…) СЕО намира повод по делото Rutili да го заяви и изрично: ЕКПЧ е своеобразен каталог, „източник на вдъхновение” за очертаване на правата на човека като част от основните принципи на правото, общи за държавите-членки. 
1.4. Този подход на СЕО се оказва достатъчен – Solange II
1.5. През 1989 г. по делото Wachauf СЕО отива още по-далеч: той прогласява, че защитата на основните права обвързва и държавите-членки, когато действат в приложното поле на интеграционното право 
1.6. През 1991 г. по делото ERT СЕО по категоричен начин завършва концепцията си: “...Според постоянната съдебна практика правата на човека са неразделна част от общите принципи на правото, спазването на които се осигурява от Съда. За тази цел Съдът взема предвид конституционните традиции на държавите-членки, също както и насоките на международноправните актове по защитата на правата на човека, по които държавите-членки са страни или в чието изработване са участвали... В тази връзка ЕКПЧ има особено значение... Вследствие на това е недопустимо приемането от Европейските общности на актове, несъвместими със спазването на правата на човека, признати и гарантирани по този ред”. Същата формулировка е използвана еднозначно и по делото Emesa Sugar през 2000 г.
2. Взаимно зачитане между СЕО и СЕС – „ползотворен диалог”

2.1. Делото Matthews – ЕСПЧ се обявява компетентен да контролира съобразеността с ЕКПЧ на първичните правни източници на ЕС!
2.2. Делото Bosphorus – ЕСПЧ потвърждава изискването за „еквивалентна защита” на правата на човека в ЕС. Изрично се признава за компетентен да контролира съобразеността с ЕКПЧ на производните правни източници на ЕС! „Конвенцията не прави никакво разграничение според вида на актовете или действията на една държава и не освобождава никоя част от нейния правния ред от прилагането на Конвенцията.” 
2.3. „Плодотворното” сътрудничество между СЕО и ЕСПЧ продължава и по отношение на Хартата за основните права. Знаково е виждането на ЕСПЧ по делото Goodwin от 2002 г., където очертава разбирането за Хартата като за „споделен източник на вдъхновение” … 
ІІ. Проблематичното присъединяване на ЕС към ЕКПЧ въпреки еднозначната политическа воля
1. Неуспешният опит с Конституцията за Европа
2. Недовършеното присъединяване на ЕС към ЕКПЧ с Лисабонския договор 
- ЕК: ЕСПЧ ще стане компетентен да разглежда нормативни актове на европейските институции, органи и агенции, включително решения на Съда на ЕС (!!!), за това дали са съобразени с ЕКПЧ”. 

– най-чувствителният въпрос е именно този за контрола от страна на ЕСПЧ на актовете на институциите на ЕС, включително и решенията на Съда на ЕС.
На 4 май 2010 г. Европейският съвет (върховният политически орган на ЕС!) прие Стокхолмската програма „Отворена и сигурна Европа в услуга и за защита на гражданите” 
3. Многозначителната светкавична реакция на СЕС
- 5 май 2010 г., т.е. на следващия ден след приемането на Стокхолмската програма и само дни след като ЕК поисква мандат за водене на преговори Съдът оповестява безпрецедентен и вън от всякаква правна форма акт, озаглавен „Документ за размисъл на Съда на ЕС във връзка с някои аспекти на присъединяването на Европейския съюз към Европейската  конвенция за защита на правата на човека и основните свободи”, но с доста многозначително съдържание. 
3.1. макар и деликатно, Съдът очертава болезнените въпроси и заявява достатъчно ясно, че не е склонен да прави компромиси.

3.2. На първо място Съдът държи ясно да се отчитат неговите заслуги:  
3.3. по същество акцентира върху 4 кръга проблеми на присъединяването към ЕКПЧ:
· особеностите на ЕС, произтичащи от принципната разлика между интеграционния съюз и суверенните държави, най-вече във връзка с принципа на предоставена компетентност;

· възможността за ограничаване (ако не отнемане) на изключителната роля на Съда на ЕС единствен да тълкува правото на ЕС – възниква възможност частните лица да атакуват националните мерки по прилагането на правото на ЕС и след изчерпване на вътрешните правни способи да отнесат въпроса до ЕСПЧ;
· поради това е необходимо да се използват максимално ефективно възможностите за защита на правата на човека в ЕС, за да се сведе до минимум ангажирането на ЕСПЧ – като се постигне максимална ефективност на правораздаването вътре в държавите-членки и се използват в пълна степен механизмите за съдебна защита вътре в ЕС (от съдилищата в рамките на Съда на ЕС);
· за да се гарантира еднообразна съдебна практика, е необходимо евентуалното произнасяне на ЕСПЧ относно противоречие на съюзен правен акт задължително да се предшества от произнасяне на СЕС („задължително вътрешен контрол преди външния”).
3.4. След поредица от редовни работни срещи между делегации на ЕСПЧ и СЕС, на 17 януари 2011 г. те приемат общо виждане относно присъединяването на ЕС към ЕКПЧ и в частност относно предварителното сезиране на СЕС по делата, по които ЕС е „втори ответник”. Председателите на двете съдилища излизат с Обща декларация, която се приема за важна референция по време на преговорите за изготвяне на споразумението за присъединяване.
3.5. На 7 юли 2010 г. ЕК започва преговорите, „за да могат гражданите да се възползват скоро от по-солидна и по-съгласувана защита на основните права в Европа”, по думите на комисаря по правосъдие, основните права и гражданството Вивиан Рединг. Тя определя, че по този начин се „създава липсващият свързващ елемент в европейската система за защита на основните права, като гарантираме съгласуване между подходите на Съвета на Европа и на Европейския съюз“.
3.6. На 14 октомври 2011 г. е приет окончателният текст на Проект за правен инструментариум за присъединяването на ЕС към Европейската конвенция за защита на правата на човека и основните свободи. 
включва 3 акта:

· Проект за Споразумение за присъединяване на ЕС към ЕКПЧ;

· Проект за разпоредба (№ 18), която да бъде добавена към Правилата на Комитета на министрите за наблюдението на  изпълнението на съдебните решения;

3.7. и Проект за Обяснителен доклад по Споразумението.
3.8. В доклада към проекта за изработване на правните инструменти се очертават ключовите правни рамки: Проектът за споразумение за присъединяване „се състои от 12 члена и цели да запази равенството на правата на всички лица в системата на Конвенцията, правата на жалбоподателите в производствата по Конвенцията и равенството на всички високодоговарящи страни. Механизмът за контрол по Конвенцията е запазен, доколкото е възможно, и е приложен спрямо ЕС, както спрямо всяка друга високодоговаряща страна, като са направени само напълно необходимите изменения. ЕС би трябвало по принцип да се присъедини към Конвенцията на равна нога с другите високодоговарящи страни, което означава да има същите права и задължения. Отчита се обаче, че ЕС не е държава и поради това ще са необходими определени адаптирания на разпоредбите”. Представителите на държавите, страни по Конвенцията, определят проекта като „приемлив и балансиран компромис”. Представителите на ЕК подчертават нуждата от последващи дебати в рамките на ЕС (включително и за да се отчетат някои изразени резерви на отделни държави, а и позициите на всичките 27 ДЧ на ЕС, не всяка от които е представена в работната група, и „постигане на максимална прозрачност”.
ІІІ. Основни проблеми на присъединяването на ЕС към ЕКПЧ
1. Равнопоставеност
· „ще постави ЕС на същото ниво” като неговите ДЧ 

· На практика именно равнопоставеност не се постига – ЕС е поставен в по-различно и в някаква степен „по-привилегировано” положение 
2. Въпросът за т. нар. „специфики” на ЕС и правото на ЕС
3. Присъединяването ще предостави нова възможност за защита на частните лица срещу актове на ЕС
4. Жалба от ДЧ на ЕС
5. Въпросът за незасягане на особено деликатния механизъм на разпределяне на компетенциите между ЕС и неговите ДЧ
· най-същественият въпрос. 
Възможността тази преценка да бъде направена от самия ЕСПЧ обаче би означавало той да се намеси и да наложи своя преценка, което според УД е немислимо. 
6. Възможност съдът в Страсбург да тълкува съюзна права норма?
Може би най-болезнен за ЕС – и за СЕС – изглежда проблемът за възникващата възможност съдът в Страсбург да тълкува съюзна права норма 
· на СЕС да се даде възможност за се произнесе преди ЕСПЧ

7. Контрол на ЕСПЧ над актовете на ЕС (дори по-голям от този на СЕС)
8. Въпросът за съобразеността с ЕКПЧ на Учредителните договори
След Делото Matthews – очевидно… 
При противоречие с ЕКПЧ страсбургският съд няма никаква причина да не го прогласи.
9. Механизмът на „втория ответник” в производството пред ЕСПЧ
· най-същественият практически проблем. 
· предлага се като общо разрешение на повечето от разгледаните дотук проблеми. 
· уникална ситуация, при която един правен акт се приема от една от страните по Конвенцията, а се прилага от друга от страните”
Заключение 
В заключение може без особено притеснение да се формулират няколко основни извода:
· Присъединяването на ЕС към ЕКПЧ е не просто изрично предвидена с ЛД  възможност, но и задължение на ЕС. 
· То е предстоящо и с голяма практическа значимост за гражданите на ЕС – ще предостави много съществена допълнителна защита на техните права по отношение на всеки акт на ЕС и всяко действие или бездействие на всеки негов орган – в обем, какъвто правото на ЕС не предвижда.
· Споразумението за присъединяване следва да се разглежда като международен договор на ЕС, част от източниците на правото на ЕС – а отделни негови разпоредби могат да се разглеждат като изменение/допълнение на Учредителните договори, респ. като част от първичното право.
· За ефективното прилагане на Споразумението за присъединяване на ЕС към ЕКПЧ е необходимо да се направят изменения както в ЕКПЧ и устройствените актове на Съвета на Европа, така и да се приемат нови съюзни правни актове и/или отделни разпоредби в съществуващата правна система на ЕС.

· ЕС се присъединява към ЕКПЧ „на равна основа” с другите страни по Конвенцията, но и не съвсем – предвиждат се редица изменения в правната рамка (изключения), отчитащи особената природа на ЕС и факта на неговото „механично мнозинство” сред страните по Конвенцията.

· Съдът на ЕС ще се сдобие с много ценен съратник за гарантиране на върховенството и ненакърнимостта на основните права, което ще улесни неговата мисия.
· В същото време практическите проблеми (и проявите на предпазливост и дори институционна ревност…) са несъмнени и изискват специфичен подход, което обяснява и забавянето на присъединяването, иначе многократно обявено за „неотложно”… 
· Освен постигането на приемливо разрешение по оставащите открити въпроси, през 2013 г. предстоят няколко особено съществени стъпки:
· Произнасяне на консултативно становище на Съда на ЕС относно съобразеността на Проекта на споразумение с първичното право на ЕС (надявам се да бъде обявено преди пролетта на 2013 г.);

· Приемане от Съвета на ЕС с единодушие на решение за сключването на споразумението (навярно през есента на 2013 г. или при силна и демонстративна воля – веднага след произнасянето на Съда на ЕС);

· Одобрение от Европейския парламент (с абсолютно мнозинство – навярно също веднага след решението на Съвета, най-късно в късната есен на 2013 г.);
· Положително решение на Комитета на министрите на външните работи на Съвета на Европа (отново без противопоставяне на нито една от 47-те членуващи държави – навярно също веднага след като приключат процедурите в ЕС);

· Ратификация на споразумението от 47-те държави, страни по ЕКПЧ (този процес може да отнеме и много време… Много ми е трудно да си представя как ще стане факт преди лятото, дори края на 2014 г.);
· Влизане в сила на Споразумението за присъединяване (3 месеца след последната ратификация – според мен не по-рано от началото на 2015 г.).

· Позволявам си убедено да вярвам, че 2013-а ще е годината, в която всички пречки пред постигането на този очакван от десетилетия резултат ще бъдат преодолени – и неговите последици ще проличат ясно и основателно това ще е „европейска година на гражданите”.
…Поради всичко това за националния юрист е от съществено значение да следи и познава този процес и да е добре подготвен за неговия краен резултат – и за още по-ефективна защита на правата на националните граждани като граждани на Европейския съюз – едно истинско пространство на защитени и гарантирани „универсални ценности на ненакърнимите и неотчуждимите права на човешката личност”!
Ноември 2012 г. (…) 
Октомври 2014 г.

